CELEX: 32021D2277
Language: fi
Date: 2021-11-11 00:00:00
Title: Neuvoston päätös (EU) 2021/2277, annettu 11 päivänä marraskuuta 2021, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan allekirjoittamisesta unionin puolesta ja kyseisen pöytäkirjan väliaikaisesta soveltamisesta

28.12.2021   
               
               
                  FI
               
               
                  Euroopan unionin virallinen lehti
               
               
                  L 463/1
               
            
         NEUVOSTON PÄÄTÖS (EU) 2021/2277,
         annettu 11 päivänä marraskuuta 2021,
         Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan allekirjoittamisesta unionin puolesta ja kyseisen pöytäkirjan väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Cookinsaarten hallituksen välinen kestävää kalastusta koskeva kumppanuussopimus (1), jäljempänä ’ sopimus’, hyväksyttiin neuvoston päätöksellä (EU) 2017/418 (2) ja se tuli voimaan 10 päivänä toukokuuta 2017. Kumppanuussopimusta ja sen täytäntöönpanopöytäkirjaa, jäljempänä ’nykyinen pöytäkirja’, on sovellettu väliaikaisesti 14 päivästä lokakuuta 2016 alkaen (3).
                  
               
                     (2)
                  
                  
                     Neuvosto antoi 7 päivänä heinäkuuta 2020 komissiolle luvan aloittaa neuvottelut Cookinsaarten hallituksen kanssa uuden sopimuksen täytäntöönpanoa koskevan pöytäkirjan, jäljempänä ’pöytäkirja’, tekemisestä.
                  
               
                     (3)
                  
                  
                     Nykyisen pöytäkirjan voimassaoloa jatkettiin yhdellä vuodella, kunnes neuvottelut saadaan päätökseen, ja sen voimassaolon on määrä päättyä 13 päivänä marraskuuta 2021 (4).
                  
               
                     (4)
                  
                  
                     Neuvottelut saatiin päätökseen, ja pöytäkirja parafoitiin 28 päivänä heinäkuuta 2021.
                  
               
                     (5)
                  
                  
                     Pöytäkirjan tavoitteena on mahdollistaa se, että unioni ja Cookinsaarten hallitus voivat jatkaa yhteistyötään kestävän kalastuksen politiikan ja kalavarojen vastuullisen hyödyntämisen edistämiseksi Cookinsaarten kalavesillä unionin oikeudessa tunnustetun meren elollisten luonnonvarojen säilyttämisen tavoitteen mukaisesti ja että unionin alukset voivat harjoittaa kalastustoimintaa kyseisillä vesillä.
                  
               
                     (6)
                  
                  
                     Ottaen huomioon unionin kalastustoimintaan Cookinsaarten kalastusalueella liittyvä taloudellinen merkitys ja tarve estää tällaisen toiminnan keskeytyminen, kun nykyisen pöytäkirjan voimassaolo päättyy, pöytäkirjan olisi tultava voimaan mahdollisimman pian.
                  
               
                     (7)
                  
                  
                     Pöytäkirja olisi sen vuoksi allekirjoitettava ja sitä olisi sovellettava sen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoittamispäivästä alkaen.
                  
               
                     (8)
                  
                  
                     Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725 (5) 42 artiklan mukaisesti, ja hän on antanut lausunnon 3 päivänä marraskuuta 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoitttaa Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehty pöytäkirja, jäljempänä ’pöytäkirja’, unionin puolesta sillä varauksella, että mainitun pöytäkirjan tekeminen saatetaan päätökseen (6).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
         
         
            3 artikla
            Pöytäkirjaa sovelletaan sen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoituspäivästä (7).
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 11 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. POČIVALŠEK
            
         
         
            (1)  EUVL L 131, 20.5.2016, s. 3.
         
            (2)  Neuvoston päätös (EU) 2017/418, annettu 28 päivänä helmikuuta 2017, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta (EUVL L 64, 10.3.2017, s. 1).
         
            (3)  EUVL L 289, 25.10.2016, s. 1.
         
            (4)  EUVL L 395, 25.11.2020, s. 1.
         
            (5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (6)  Katso tämän virallisen lehden sivu 3
         
            (7)  Neuvoston pääsihteeristö julkaisee päivän, josta alkaen pöytäkirjaa sovelletaan väliaikaisesti, Euroopan unionin virallisessa lehdessä.